ΑΠΟΦΑΣΕΙΣ
Αριθμ. Δ1α/Γ.Π.οικ. 37920
Τροποποίηση της υπ’ αρ. Δ1α/Γ.Π.οικ.33457/
29.5.2020 κοινής απόφασης Υπουργών Παιδείας
και Θρησκευμάτων και Υγείας «Επιβολή του μέτρου της προσωρινής απαγόρευσης λειτουργίας
εκπαιδευτικών δομών του Υπουργείου Παιδείας
και Θρησκευμάτων από 1.6.2020 έως και τη λήξη
του σχολικού, εκπαιδευτικού και ακαδημαϊκού
έτους 2019-2020» (Β’ 2038).
ΟΙ ΥΠΟΥΡΓΟΙ
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - ΥΓΕΙΑΣ
Έχοντας υπόψη:
1. Τις διατάξεις:
α. Του άρθρου πρώτου της από 25.2.2020 Πράξης Νομοθετικού Περιεχομένου «Κατεπείγοντα μέτρα αποφυ-
γής και περιορισμού της διάδοσης κορωνοϊού» (Α΄ 42)
και ιδίως της περ. στ’ της παρ. 2 και της περ. δ’ της παρ. 4
αυτού, όπως κυρώθηκε με το άρθρο 1 του ν. 4682/2020
(Α’ 76),
β. του π.δ. 18/2018 «Οργανισμός του Υπουργείου Παιδείας, Έρευνας και Θρησκευμάτων» (Α΄ 31),
γ. του π.δ. 121/2017 «Οργανισμός του Υπουργείου
Υγείας» (Α΄ 148),
δ. του π.δ. 83/2019 «Διορισμός Αντιπροέδρου της
Κυβέρνησης, Υπουργών, Αναπληρωτών Υπουργών και
Υφυπουργών» (Α΄ 121).
2. Την υπ’ αρ. 6632/Υ1/20.7.2019 κοινή απόφαση του
Πρωθυπουργού και της Υπουργού Παιδείας και Θρησκευμάτων «Ανάθεση αρμοδιοτήτων στoν Υφυπουρ-
γό Παιδείας και Θρησκευμάτων, Βασίλειο Διγαλάκη»
(Β’ 3009).
3. Την υπ’ αρ. Δ1α/Γ.Π.οικ.33457/29.5.2020 κοινή απόφαση των Υπουργών Παιδείας και Θρησκευμάτων και
Υγείας «Επιβολή του μέτρου της προσωρινής απαγόρευσης λειτουργίας εκπαιδευτικών δομών του Υπουρ-
γείου Παιδείας και Θρησκευμάτων από 1.6.2020 έως και
τη λήξη του σχολικού, εκπαιδευτικού και ακαδημαϊκού
έτους 2019-2020» (Β΄2038).
4. Την εξαιρετικά επείγουσα και απρόβλεπτη ανάγκη
να αντιμετωπισθούν οι άμεσοι κίνδυνοι από τη διάδοση
του κορωνοϊού COVID-19 κατά την επαναλειτουργία των
Ανωτάτων Εκπαιδευτικών Ιδρυμάτων (Α.Ε.Ι.) μετά την
προσωρινή απαγόρευση λειτουργίας τους, λαμβανομένων υπόψη όμως των σημερινών επιδημιολογικών και
λοιπών δεδομένων.
5. Την από 11.06.2020 εισήγηση της Εθνικής Επιτροπής Προστασίας Δημόσιας Υγείας έναντι του κορωνοϊού
COVID-19.
6. Την υπ’ αρ. Β1α/οικ.37268/15.6.2020 βεβαίωση
της Διεύθυνσης Προϋπολογισμού και Δημοσιονομικών
Αναφορών του Υπουργείου Υγείας, σύμφωνα με την
οποία η έκδοση της παρούσας απόφασης δεν προκαλεί δαπάνη σε βάρος του κρατικού προϋπολογισμού,
αποφασίζουμε:
Άρθρο μόνο
1. Η παρ. 3 του άρθρου πρώτου της υπ’ αρ. Δ1α/Γ.Π.
οικ.33457/29.5.2020 κοινής απόφασης των Υπουργών
Παιδείας και Θρησκευμάτων και Υγείας «Επιβολή του
μέτρου της προσωρινής απαγόρευσης λειτουργίας εκπαιδευτικών δομών του Υπουργείου Παιδείας και Θρη-
σκευμάτων από 1.6.2020 έως και τη λήξη του σχολικού,
εκπαιδευτικού και ακαδημαϊκού έτους 2019-2020»
(Β΄ 2038), αντικαθίσταται ως εξής:
«3. Την απαγόρευση διενέργειας ημερίδων, συνεδρίων
και πάσης φύσεως εκδηλώσεων και δραστηριοτήτων.
Κατ’ εξαίρεση, επιτρέπεται η διεξαγωγή τελετών αποφοίτησης για την απονομή τίτλων σπουδών στο πλαίσιο
προγραμμάτων πρώτου, δεύτερου και τρίτου κύκλου
σπουδών των Α.Ε.Ι., σε ανοικτό χώρο, με συμμετοχή των
φοιτητών, έως δύο (2) συγγενικών προσώπων και των
μελών του εκπαιδευτικού προσωπικού, τηρώντας την
απόσταση του ενάμισι (1,5) μέτρου μεταξύ των παρευρισκομένων και λαμβάνοντας με ευθύνη των οργάνων
διοίκησης του οικείου Α.Ε.Ι. όλα τα αναγκαία μέτρα, ώστε
να αποφεύγεται ο συνωστισμός.».
2. Το άρθρο δεύτερο της υπ’ αρ. Δ1α/Γ.Π.οικ.33457/
29.05.2020 κοινής απόφασης Υπουργών Παιδείας και
Θρησκευμάτων και Υγείας «Επιβολή του μέτρου της
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
17 Ιουνίου 2020
ΤΕΥΧΟΣ  ΔΕΥΤΕΡΟ
Αρ. Φύλλου 2394
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2394/17.06.2020
προσωρινής απαγόρευσης λειτουργίας εκπαιδευτικών
δομών του Υπουργείου Παιδείας και Θρησκευμάτων από
1.6.2020 έως και τη λήξη του σχολικού, εκπαιδευτικού
και ακαδημαϊκού έτους 2019-2020» (Β΄ 2038), αντικαθίσταται ως εξής:
«Όσον αφορά στα Κολλέγια της παρ. Θ.3 του ν. 4093/
2012 (Α’ 222), από 1.6.2020 έως και τη λήξη του εκπαιδευτικού έτους 2019-2020:
1. Την απαγόρευση των πάσης φύσεως εκπαιδευτικών
λειτουργιών που πραγματοποιούνται με φυσική παρουσία με εξαίρεση:
α) τη διεξαγωγή εργαστηριακών και πρακτικών ασκήσεων, οι οποίες δεν δύνανται να διεξαχθούν με μέσα εξ
αποστάσεως εκπαίδευσης,
β) τη διενέργεια εξετάσεων, για τις οποίες κρίνεται αναγκαία η φυσική παρουσία των σπουδαστών.
2. Επιτρέπεται η διεξαγωγή τελετών αποφοίτησης για
την απονομή τίτλων σπουδών των Κολλεγίων σε ανοικτό χώρο, με συμμετοχή των σπουδαστών, έως δύο (2)
συγγενικών προσώπων και των μελών του εκπαιδευτικού
προσωπικού, τηρώντας την απόσταση του ενάμισι (1,5)
μέτρου μεταξύ των παρευρισκομένων και λαμβάνοντας με
ευθύνη των οργάνων διοίκησης του οικείου Κολλεγίου όλα
τα αναγκαία μέτρα, ώστε να αποφεύγεται ο συνωστισμός.».
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 17 Ιουνίου 2020
Οι Υπουργοί
Παιδείας και
Υφυπουργός
Θρησκευμάτων
Παιδείας και Θρησκευμάτων
ΝΙΚΗ ΚΕΡΑΜΕΩΣ
ΒΑΣΙΛΕΙΟΣ ΔΙΓΑΛΑΚΗΣ
Υγείας
ΒΑΣΙΛΕΙΟΣ ΚΙΚΙΛΙΑΣ

[Source: 20200202394.pdf | Tokens: 4439]